Na podlagi 330. člena Statuta Univerze v Mariboru (Statut UM-UPB12, Uradni list RS, št. 29/2017), določil Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), s sprem. in dopol. do [15/17](http://www.uradni-list.si/1/objava.jsp?sop=2017-01-0741) – odl. US), na podlagi določil Organizacijskega akta o delovnem času UM št. A 6/2008-51 MT (Obvestila UM, št. XXVI-8-2008) ter po podanem soglasju Senata Medicinske fakultete z dne ….., izdaja dekan Medicinske fakultete UM

**SPREMEMBE IN DOPOLNITVE**

**ORGANIZACIJSKEGA AKTA O DELOVNEM ČASU**

**MEDICINSKE FAKULTETE UNIVERZE V MARIBORU**

1. **člen**

 **(sprememba 3. člena)**

Drugi odstavek 3. člena se spremeni tako, da glasi:

»Dovoljeni delovni čas je od ponedeljka do petka od 6.30 do 21.00 ure, za pedagoške delavce pa tudi v soboto od 7.00 do 13.00.

1. **člen**

 **(sprememba 4. člena)**

Spremeni se drugi odstavek 4. člena tako, da glasi:

Za nepedagoške delavce je med delovnim tednom določen obvezni delovni čas v času od 8.30 do 14.00 ure.

1. **člen**

 **(sprememba 5. člena)**

Spremeni se drugi odstavek 5. člena tako, da glasi:

Premakljivi delovni čas za vse nepedagoške delavce je določen v razponu:

* za prihod na delo - dopoldan: od 6.30 do 8.30 ure
* za odhod z dela - dopoldan: od 14.00 do 16.30 ure
* za prihod na delo - popoldan: od 12.00 do 14.00 ure
* za odhod z dela - popoldan: od 20.00 do 21.00 ure

Doda se novi tretji odstavek 5. člena tako, da glasi:

Za delo po 16.30 uri je potrebno predhodno pridobiti soglasje nadrejenega.

1. **člen**

 **(doda se novi 5.a člen)**

V tabeli je prikazana razporeditev delovnega časa za vse zaposlene:

|  |  |  |  |
| --- | --- | --- | --- |
| KATEGORIJA ZAPOSLENIH | ZAČETEK DELOVNEGA ČASA | ZAČETEK OBVEZNEGA DELOVNEGA ČASA | ZAKLJUČEK OBVEZNEGA DELOVNEGA ČASA |
| Nepedagoški delavci - dopoldan | 6.30 | 8.30 | 14.00 |
| Nepedagoški delavci - popoldan | 12.00 | 14.00 | 20.00 |
| Pedagoški in raziskovalni delavci | 7.00 | 9.00 | 13.00 |
| Zaposleni v okviru IŠM | 7.00 | 9.00 | 14.00 |

1. **člen**

**(sprememba 15. člena)**

Spremeni se 3. odst. 15. člena tako, da glasi:

V okviru premakljivega začetka in konca delovnega časa se delavcu prenese iz meseca v mesec presežek največ 20 ur oziroma primanjkljaj največ 10 ur. Razlika presežka ur se mesečno briše iz ročno vodene evidence prisotnosti na delovnem mestu.

1. **člen**

 **(sprememba 17. člena)**

Spremeni se drugi odstavek 17. člena tako, da glasi:

Evidentiranje prisotnosti se za pedagoške kot nepedagoške zaposlene vodi ročno (v dekanatu Medicinske fakultete na naslovu Taborska ulica 8, Maribor in po enotah fakultete, na Inštitutih za anatomijo in fiziologijo, Ljubljanska ulica 5 in v Laboratorijskem centru, Magdalenski trg 5, Maribor) in je podlaga za zagotavljanje pravice nadomestila za malico in prevoznih stroškov.

1. **Člen**

**(sprememba 20. člena)**

Spremeni se 20. člen tako, da glasi:

Z dnem uporabe sprememb in dopolnitev Organizacijskega akta o delovnem času Medicinske fakultete UM, se ugotovljeno stanje ur delavca nad mejo, ki je določena v 3. odst. 15. člena organizacijskega akta, lahko koristi do konca koledarskega leta 2019. Razlika morebitnega presežka ur po koncu leta 2019, ki ni izkoriščena, se briše iz ročno vodene evidence prisotnosti na delovnem mestu.

1. **člen**

Vsa ostala določila Organizacijskega akta o delovnem času na Medicinski fakulteti Univerze v Mariboru (soglasje Senat MF UM dne 20.9.2011) ostanejo nespremenjena.

1. **člen**

Spremembe in dopolnitve Organizacijskega akta o delovnem času na Medicinski fakulteti Univerze v Mariboru pričnejo veljati po pridobljenem soglasju rektorja Univerze v Mariboru, uporabljati pa se začnejo s prvim dnem naslednjega meseca po pridobljenem soglasju rektorja Univerze v Mariboru.

 Dekan Medicinske fakultete UM

 Red. prof. dr. Ivan Krajnc, dr. med.